CELEX: 62017CA0703
Language: sl
Date: 2019-10-10 00:00:00
Title: Zadeva C-703/17: Sodba Sodišča (drugi senat) z dne 10. oktobra 2019 (predlog za sprejetje predhodne odločbe Oberlandesgericht Wien – Avstrija) – Adelheid Krah/Universität Wien (Predhodno odločanje – Prosto gibanje oseb – Člen 45 PDEU – Delavci – Uredba (EU) št. 492/2011 – Člen 7(1) – Predavatelji na podoktorskem študiju – Omejitev upoštevanja upoštevne pretekle delovne dobe, dopolnjene v drugi državi članici – Plačni sistem, ki višjo plačo povezuje z delovno dobo pri sedanjem delodajalcu)

16.12.2019   
            
            
               SL
            
            
               Uradni list Evropske unije
            
            
               C 423/4
            
         
      Sodba Sodišča (drugi senat) z dne 10. oktobra 2019 (predlog za sprejetje predhodne odločbe Oberlandesgericht Wien – Avstrija) – Adelheid Krah/Universität Wien
      (Zadeva C-703/17) (1)
      
      (Predhodno odločanje - Prosto gibanje oseb - Člen 45 PDEU - Delavci - Uredba (EU) št. 492/2011 - Člen 7(1) - Predavatelji na podoktorskem študiju - Omejitev upoštevanja upoštevne pretekle delovne dobe, dopolnjene v drugi državi članici - Plačni sistem, ki višjo plačo povezuje z delovno dobo pri sedanjem delodajalcu)
      (2019/C 423/04)
      Jezik postopka: nemščina
      
         Predložitveno sodišče
      
      Oberlandesgericht Wien
      
         Stranki v postopku v glavni stvari
      
      
         Tožeča stranka: Adelheid Krah
      
         Tožena stranka: Universität Wien
      
         Izrek
      
      Člen 45(1) PDEU je treba razlagati tako, da nasprotuje ureditvi univerze države članice, kakršna je ta v postopku v glavni stvari, ki za določitev razvrstitve v plačni razred delavca kot predavatelja na podoktorskem študiju na tej univerzi upošteva le skupno trajanje največ štirih let pretekle delovne dobe, ki jo je ta delavec dopolnil v drugi državi članici, če je bila ta dejavnost enakovredna ali enaka tisti, ki jo mora navedeni delavec opravljati v okviru dejavnosti predavatelja na podoktorskem študiju.
      Člen 45 PDEU in člen 7(1) Uredbe (EU) št. 492/2011 Evropskega parlamenta in Sveta z dne 5. aprila 2011 o prostem gibanju delavcev v Uniji je treba razlagati tako, da ne nasprotujeta taki ureditvi, če dejavnost, ki se je predhodno opravljala v drugi državi članici, ni bila enakovredna, temveč se je izkazala le za koristno pri opravljanju navedene dejavnosti predavatelja na podoktorskem študiju.
      
         (1)  UL C 13, 9.4.2018.